[pic] | AZ EURÓPAI KÖZÖSSÉGEK BIZOTTSÁGA |

Brüsszel, 9.12.2005

COM(2005) 640 végleges

Javaslat

A TANÁCS RENDELETE

a vám- és a statisztikai nómenklatúráról, valamint a Közös Vámtarifáról szóló, 2658/87/EGK rendelet I. mellékletének módosításáról

(előterjesztő: a Bizottság)

INDOKOLÁS

1) A JAVASLAT HÁTTERE

- A javaslat indokai és célkitűzései

E tanácsi rendelettervezet célja, hogy autonóm alapon felfüggessze a 27. árucsoportba tartozó egyes árucikkekre (olaj- és kőolajhulladék) vonatkozó közös vámtarifa alkalmazását, és következésképpen módosítsa a vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendeletet.

- Általános háttér

A Kombinált Nómenklatúra 27. árucsoportjába többek között bizonyos ásványi tüzelőanyagok és ásványi olajok tartoznak.

A 2710 vtsz. közelebbről a kőolajra (könnyűpárlatok, olajok a könnyűpárlatok kivételével, kőolajhulladék) vonatkozik.

A 27. árucsoportba tartozó kőolaj és egyéb termékek – amennyiben azokat az említett árucsoport kiegészítő megjegyzéseiben meghatározott eljárásnak vetik alá – autonóm alapon vámmentességben részesülnek, feltéve, hogy az említett eljárásnak alávetették őket.

E feltétel ellenőrzésére a vámkódexben és annak végrehajtási rendelkezéseiben (2454/93/EGK bizottsági rendelet [HL L 253., 1993.10.11., 1. o.] 291–300. cikkei, és a későbbi módosítások) megállapított intézkedésekkel történik.

Mindazonáltal jelenleg az olajhulladékok (2710 99 00 KN-kód) nem részesülnek e vámmentességből még akkor sem, ha e meghatározott eljárásoknak alávetik őket.

A Közösség érdeke, hogy az olajhulladékokra és magukra az olajokra ugyanazokat a tarifális elbánásokat alkalmazza. Ezért autonóm alapon javasolt a vám felfüggesztése a 4. kiegészítő megjegyzésben meghatározott eljárásnak alávetendő olajhulladékok vonatkozásában, a vámkódexben és annak végrehajtási rendelkezéseiben meghatározott ellenőrző intézkedésekre is figyelemmel.

- Hatályos rendelkezések a javaslat területén

A Tanács vám- és a statisztikai nómenklatúráról, valamint a Közös Vámtarifáról szóló, 2658/87/EGK rendelete.

- Összhang az Unió egyéb szakpolitikáival és célkitűzéseivel

Összhang a következő területeken kidolgozott szakpolitikákkal: kereskedelem, vállalkozások, környezet, energiaügy és külkapcsolatok.

2) AZ ÉRDEKELT FELEKKEL FOLYTATOTT KONZULTÁCIÓ ÉS HATÁSVIZSGÁLAT

- Az érdekelt felekkel folytatott konzultáció

A felhasznált konzultációs módszerek, a megcélzott fontosabb ágazatok és a válaszadók általános profilja

Konzultációra került sor az egyes tagállamok iparágait képviselő „Gazdasági Vámkérdések” csoporttal.

Vámkódex Bizottság vám- és statisztikai nómenklatúrával foglalkozó részlege (KN részleg).

Vámkódex Bizottság vám- és statisztikai nómenklatúrával foglalkozó részlege (kémiával foglalkozó részleg).

A beérkezett válaszok összefoglalása és figyelembevételük módja

A felfüggesztés megfelel a különböző csoportokon belül lezajlott eszmecserék során született megállapodásnak.

- Szakvélemények összegyűjtése és felhasználása

Ttudományos/szakvéleményekkel kapcsolatos érintett területek

A „Gazdasági Vámkérdések” csoporton belül a tagállamokat képviselő vámtarifa-szakértők.

A Vámkódex bizottságon belül a tagállamokat képviselő vámszakértők.

A Vámkódex bizottságon belül a tagállamokat képviselő kémikus-szakértők.

Alkalmazott módszertan

Ülések.

A konzultációba bevont fontosabb szervezetek/szakértők

Az egyes tagállamok által kijelölt szakértők.

A beérkezett és felhasznált vélemények

Az esetleges visszafordíthatatlan következményekkel járó komoly veszélyeket nem említették.

A fenti bizottságok megállapodása.

A szakértői vélemények széleskörű hozzáférhetőségének biztosítását szolgáló eszközök

A javaslat közzététele.

- Hatásvizsgálat

Szolgálatközi konzultáció.

Környezeti előnyök.

3) A JAVASLAT JOGI ELEMEI

- A javasolt intézkedés összefoglalása

A vám- és a statisztikai nómenklatúráról, valamint a Közös Vámtarifáról szóló, 2658/87/EGK rendelet I. mellékletének módosításáról szóló TANÁCSI RENDELET.

- Jogalap

26. cikk

- Szubszidiaritás elve

A javaslat a Közösség kizárólagos hatáskörébe tartozik. A szubszidiaritás elve ezért nem alkalmazható.

- Arányosság elve

A javaslat a következő ok(ok) miatt megfelel az arányosság elvének:

Nem alkalmazható.

Ez az intézkedéscsomag összhangban áll a külkereskedelemben érdekelt piaci szereplőket érintő eljárások egyszerűsítését célzó elvekkel.

- A jogi eszközök megválasztása

A javasolt jogi eszköz: rendelet

Egyéb eszközök a következő ok(ok) miatt nem lettek volna megfelelőek:

Az EK-szerződés 26. cikke értelmében az autonóm vámfelfüggesztéseket és a közös vámtarifa vámtételeit a Tanács a Bizottság javaslata alapján minősített többséggel állapítja meg.

4) KÖLTSÉGVETÉSI KIHATÁSOK

Beszedetlen vámtétel.

Javaslat

A TANÁCS RENDELETE

a vám- és a statisztikai nómenklatúráról, valamint a Közös Vámtarifáról szóló, 2658/87/EGK rendelet I. mellékletének módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 26. cikkére,

tekintettel a Bizottság javaslatára,

mivel:

(1) A 2658/87/EGK tanácsi rendelet[1] I. mellékletében szereplő Kombinált Nómenklatúrában a vámok beszedését autonóm alapon határozatlan ideig teljesen fel kell függeszteni a 27. árucsoportba tartozó egyes árucikkekre vonatkozóan, amennyiben azokat meghatározott eljárásnak vetik alá, és feltéve, hogy a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendeletben[2] meghatározott egyes feltételek fennállnak.

(2) Egyes újrahasznosításra szánt, és a 2710 99 00 KN-kód alá sorolt olajhulladékokra e mentesség jelenleg nem vonatkozik.

(3) A használt olajok újrafeldolgozásával kapcsolatos környezetvédelmi okokból ugyanezt a tarifális elbánást kell alkalmazni az ugyanezen árucsoportba tartozó olajhulladékokra és olajakra is, amennyiben valamennyi technikai és jogi feltétel teljesül. Ezért a Közösség érdeke, hogy autonóm alapon és határozatlan időtartamra a vámfelfüggesztést e termékekre is kiterjessze.

(4) A 2658/87/EGK rendeletet ezért ennek megfelelően módosítani kell.

(5) Az ezen rendelet által bevezetett szabályozást az 1719/20056/EK rendelettel megállapított 2006. évi kombinált nómenklatúra alkalmazásának kezdete előtt alkalmazni kell. Ezért helyénvaló, hogy ez a rendelet azonnal hatályba lépjen és 2006. január 1-től alkalmazandó legyen,

ELFOGADTA EZT A RENDELETET:

1. cikk

A 2658/87/EGK rendelet I. mellékletének 2. része (Vámtarifa) V. szakaszának 27. árucsoportjában a 3. oszlopban található 2710 99 00 KN-kód helyébe az alábbi szöveg lép:

« 3,5*

__________________

* E vám beszedése autonóm alapon határozatlan ideig teljesen felfüggesztve a meghatározott eljárásnak alávetett termékek vonatkozásában (TARIC-kód: 2710 99 00 10). E felfüggesztésre a vonatkozó közösségi rendelkezésekben megállapított szabályok és feltételek alkalmazandók [lásd a 2454/93/EGK bizottsági rendelet (HL L 253., 1993.10.11., 1. o.) 291–300. cikkének hatályos szövegét]. »

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ezt a rendeletet 2006. január 1-jétől kell alkalmazni.

E rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

JOGALKOTÁSI PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

A JAVASLAT CÍME

A vám- és a statisztikai nómenklatúráról, valamint a Közös Vámtarifáról szóló, 2658/87/EGK tanácsi rendelet I. mellékletének módosításáról szóló tanácsi rendeletjavaslat.

KÖLTSÉGVETÉSI TÉTELEK:

Alcím és jogcímcsoport: 12. alcím 120. jogcímcsoport

PÉNZÜGYI HATÁS

( A javaslatnak nincs pénzügyi hatása

X A javaslatnak nincs pénzügyi hatása a kiadásra, van azonban pénzügyi hatása a bevételre – a hatás a következő:

A bevont saját forrásveszteség megbecslése rendkívül nehéz. A valószínűleg e konkrét felhasználásra szánt termékekre vonatkozó pontos statisztikák behozatal esetén nem állnak rendelkezésre. Ugyanakkor a 2004-es behozatalok alapján a becsült maximális bevételkiesés 744 000 euro (a 25% levonása előtt), amely a 2004-es veszteség lett volna, ha a teljes vámtarifaszám vámmentes lett volna.

(millió € egy tizedesjegyig)

Költségvetési tétel | Bevétel[3] | Kezdődátum: éééé/hh/nn | [n. év] |

120 jogcímcsoport | A saját forrásokra gyakorolt hatás | 2006. január 1. | - 0,5 |

CSALÁS ELLENI INTÉZKEDÉSEK

A végső felhasználás ellenőrzésének alkalmazása (a vámkódex végrehajtási rendelkezéseinek 291–300. cikkéig), illetve a Közösségi Vámkódex értelmében vett szokásos intézkedések.

EGYÉB MEGJEGYZÉSEK

A meghatározott eljárásoknak alávetett hulladékolajra (KN-kód: ex 2710 99 00) vonatkozó autonóm vámmentesség.

[1] HL L 256., 1987.9.7., 1. o. A legutóbb a 1719/2005/EK bizottsági rendelettel (HL L 286, 2005.10.28., 1. o.) módosított rendelet.

[2] HL L 253., 1993.10.11., , 1. o. A legutóbb a 883/2005/EK bizottsági rendelettel (HL L 148, 2005.6.11., 5. o.) módosított rendelet.

[3] A hagyományos saját források (mezőgazdasági vámok, cukorilletékek, vámok) tekintetében nettó összegeket kell megadni, vagyis a beszedési költségek 25%-ának levonásával kapott bruttó összegeket.